APRÓ KÖZLEMÉNYEK 173 



Hl. g. Az egres amerikai lisztharmatjának további ter- 

 jeszkedése. Ez a veszedelmes kártevő újabban Hunyad megyében és 

 Bars megyében is megjelent. A bunyadmegyei előfordulást Györffy 

 István állapította meg Algyógyon ; a barsmegyeit e sorok írója 

 Aranyosmarót több kertjében. 



m. g. A növény hajlamossága megbetegedések irányá- 

 ban. Jól tudjuk, hogy ugyanannak a növényfajnak egyes változatai 

 vagy fajtái nem egyformán fogékonyak betegségek irányában. 

 S t r a n á k F. a búza különböző fajtáinak ellenállóképességét vizs- 

 gálta a Cblorops taeniopus nevezetű gabonaléggyel szemben. Számos 

 kísérlete alapján kiderült, hogy az ellenálló képesség anatómiai, kémiai 

 és biológiai okokra vezethető vissza. Nevezetesen : azok a példányok, 

 a melyek epidermisze erősen fejlett és amelyeknek vastag, szkleren- 

 chymás hypodermájuk van, ellenállóbbak; a kovasavnak és a calcium- 

 oxydnak nagyobb mennyiségben való jelenléte is fokozza az ellenállást. 

 Végül kimutatta, hogy a gabonalégy azokat a búzafajtákat, a melyek 

 fejlődésüket és növekedésüket hamarább fejezik be, megkíméli, mert 

 petéit csak a fejletlen növény kalászába rakja. (Bot. Centrbl, 1913. 

 122. köt. 599. old.). 



m. g. A baktériumok alkalmazkodó képessége. Az élő 

 szervezeteknek általában megvan az a képességük, hogy bizonyos 

 fokig alkalmazkodnak, hozzászoknak olyan anyagokhoz, amelyek külön- 

 ben méreg gyanánt viselkednek velők szemben. Feltűnően látjuk ezt 

 a baktériumoknál, amelyek még a fertutlenitő anyagokat is megszokják. 

 T r a m b u s t i kísérletei kiderítették, hogy a Friedljinder-féle Bacillus 

 a szublimátnak 7"5-szeres mennyiségét is elbírja, fokozatos hozzá- 

 szoktatás után. A tyúkkolerát okozó baktérium ellenben nem szoktat- 

 ható a méreghez. Regenstein szerint a Staphylococcus pyogenes 

 aureus, a Bacillus coli és a Bacillus typhi is hozzászoktathatok a szub- 

 limáthoz és a phenolhoz. 2'/3 hónap alatt a Staphylococcus pyogenes 

 aureus a phenolnak l"7-szeres és a Bacillus typhi ugyanannak l"3-szoros 

 mennyiségét bírta el. Körülbelül ugyanilyen mértékben szokták meg a 

 szublimátot is. A phenolhoz szoktatott Staphylococcus ellenállóbb volt 

 a kresol, a ki-esolszappanoldat és a zincuni sulfocarbolicum vegyületek- 

 kel szemben is, ellenben a resorcin, a bydrochinoU; salycilsavas nát- 

 rium, formaldehyd, methyl- és aethylalkohollal szemben nem, vagy csak 

 alig. A szublimáthoz szoktatott Staphylococcus ellentállóbb lett a higany- 

 ezüstbromid és a higanyezüstcyanid irányában is. (Bot. Centrbl. 1913. 

 122. köt. 601.). 



